Անգլիայի ֆուտբոլի ազգային հավաքական
Անգլիայի ֆուտբոլի ազգային հավաքականը () ներկայացնում է Անգլիան միջազգային ֆուտբոլային մրցաշարերում և ղեկավարվում է ֆուտբոլային ասոցացիայի կողմից։ Անգլիայի հավաքականը ամենահինն է աշխարհում, ինչպես Շոտլանդիայի թիմը, որի հետ նրանք անց են կացրել ֆուտբոլի պատմության մեջ առաջին միջազգային հանդիպումը 1872 թվականին։ Հավաքականի մարզադաշտը «Ուեմբլին» է, իսկ գլխավոր մարզիչը՝ Գարեթ Սաութգեյթը։

Անգլիան այն ութ թիմերից է, որոնք հաղթել են աշխարհի գավաթի մրցաշարում։ Անգլիացիները այն հաղթել են 1966-ին։ Երկրորդ լավագույն ցուցանիշը 1990-ին կիսաեզրափակիչն է։ Եվրոպայի առաջնության կիսաեզրափակչում անգլիացիները խաղացել են երկու անգամ՝1968 և 1996 թթ.։ Անգլիայի հավաքականի կազմում ամենից շատ հանդիպումներ անց է կացրել Պիտեր Շիլտոնը։

Պատմություն 
Անգլիայի հավաքականը կազմավորվել է 1870 թ.։ Շուրջ չորս տարի Անգլիան խաղում էր միայն Շոտլանդիայի, Ուելսի և Հյուսիսային Իռլանդիայի հավաքականների հետ։ Անգլիայի ֆուտբոլային միությունը միացել է ՖԻՖԱ-ին 1906 թվականին։ Սակայն հարաբերությունները ՖԻՖԱ-ի հետ այդքան լավ չէին ընթանում և անգլիացիները դուրս եկան նրա կազմից 1928 թ. և կրկին միավորվեցին միայն 1946 թ-ին, այդ պատճառով Անգլիայի հավաքականը առաջին անգամ մասնակցեց աշխարհի գավաթին միայն 1950 թ.։

1953 թ. Անգլիայի հավաքականը առաջին անգամ պարտվեց «Ուեմբլիում» ոչ բրիտանական թիմի։ Հունգարիան հաղթեց անգլիացիներին 6-3 հաշվով։ 1966 թ. Անգլիան ընդունեց Ֆուտբոլի աշխարհի առաջնությունը և եզրափակչում Ջեֆֆրի Հերսթի հետ-տրիկի օգնությամբ, 4-2 հաղթելով Գերմանիային, դարձավ աշխարհի չեմպիոն։ Դրանից հետո անգլիացիները անհաջող էին հանդես գալիս Աշխարհի առաջնություններում։ 1974 և 1978 թթ. նրանք չկարողացան հաղթահարել նույնիսկ որակավորման փուլը։ Հաջորդ հաջողությունը Անգլիան ունեցավ Բոբբի Ռոբսոնի գլխավորությամբ՝ 1990 թ., երբ նրանք հասան մինչև կիսաեզրափակիչ։

2001 թ. Անգլիայի հավաքականը առաջին անգամ գլխավորեց ոչ անգլիացի մարզիչ՝ ազգությամբ շվեդ Սվեն-Յորան Էրիկսոնը։ Նա գլխավորեց թիմը մինչև 2006 թ., երբ նրան փոխարինեց Սթիվ ՄաքԼարենը։ Նրա օրոք անգլիացիները չկարողացան նույնիսկ անցնել 2008 Եվրոպայի առաջնության եղրափակիչ փուլ և նա հեռացվեց հավաքականից։ 2008-ից Անգլիայի ազգային թիմը գլխավորել է իտալացի Ֆաբիո Կապելլոն։

Մարզիչներ 
Գլխավոր մարզիչ
 Գարեթ Սաութգեյթ
Երիտասարդական հավաքականների մարզիչներ
  Բրայան Էաստիկ (մինչև 20)
  Նոել Բլեյք (մինչև 19)
  Քեննի Սվեյն (մինչև 16)

Ներկա կազմ 
Անգլիայի հավաքականի կազմը՝ ներկայացված Եվրո-2012-ին

Ծանոթագրություններ

Արտաքին հղումներ 
 Հավաքականի պաշտոնական կայքը 
 Անգլիայի ազգային հավաքականի վիճակարությունը 

Ֆուտբոլն Անգլիայում
ՖԻՖԱ Աշխարհի գավաթ նվաճած երկրներ
Եվրոպայի ֆուտբոլի ազգային հավաքականներ